**Eljárásrend utólagos tárgyfelvételre a 2023/2024. tanév 2. félévének kreditbeszámítási eljárásában engedélyezett előtanulmányi feltétel teljesülése esetén**

**Miskolci Egyetem**

**Gépészmérnöki és Informatikai Kar**

**2023/2024. tanév 2. félév**

1. A hallgató azon tárgyakat, melyek előfeltételének teljesítését kreditbeszámításban kéri, a tárgyfelvételi időszakban (a regisztrációs hét végéig) a Neptunon saját maga nem tudja felvenni, mivel a kérelmezett előfeltételi tárgyak elfogadásának folyamata várhatóan a szorgalmi időszak 3. hetében zárul le.
2. A hallgatónak a fenti esetben a szorgalmi időszak kezdetétől számított 15. napig (a 2023/2024. tanév 2. félévében 2024. február 16., péntekig) az **Beiskolázási és Oktatásszervezési Igazgatóság** illetékes kari tanulmányi ügyintézőjének (Neptun rendszerben látható a hallgatóhoz rendelt tanulmányi ügyintéző, illetve a <https://www.uni-miskolc.hu/euk/> honlapon adott a karokhoz/szakokhoz besorolt tanulmányi ügyintézők elérhetősége) írásban (e-mailben) kell jeleznie azon tantárgyak listáját, melyeket pozitív kreditátviteli döntés esetén a 2023/24. tanév tavaszi félévben felvenni kíván! Az e-mailben szükséges megadni a hallgató nevét, Neptun kódját, szakját, a felvenni kívánt tantárgy tárgykódját, nevét és a kurzusok kódját!
3. Felhívjuk szíves figyelmét arra, hogy a Gépészmérnöki és Informatikai Kar képzéseinek tantárgyai kizárólag a mintatanterv szerinti félévekben kerülnek meghirdetésre, így csak azon tantárgyak felvételét lehet kezdeményezni, amelyek a tavaszi félévben meghirdetésre kerülnek.
4. Mivel a kreditbeszámítási határozat folyamata nem mentesít a felvenni tervezett kurzusok részvételi előírásai alól, így a felvenni tervezett kurzusokra a szorgalmi időszak kezdetétől ajánlott bejárni, a tárgy oktatójának pedig jelezni szükséges, hogy az előtanulmányi feltétel teljesülésére a kreditbeszámítás folyamatban van.
5. A pozitív eredménnyel záruló kreditbeszámítási határozat kézhezvétele után az **Beiskolázási és Oktatásszervezési Igazgatóság** illetékes tanulmányi ügyintézője utólagosan felveszi a hallgató által e-mailben megjelölt, a 2023/2024. tanév 2. félévében meghirdetett, a kreditbeszámítási eljárásában engedélyezett tárgyra/tárgyakra épülő tárgyak kurzusait.
6. A hallgatónak ellenőrizni szükséges, hogy a Neptun rendszerben az előző pontban jelölt tárgyak tanulmányi ügyintézője általi utólagos tantárgyfelvétele a szorgalmi időszak 5. hetének első napjáig (az aktuális félévben 2024. március 11-ig) megtörtént-e. Amennyiben az 5. pontban leírt feltételeknek megfelelő tantárgy/tantárgyak felvétele nem történik meg, azt az **Beiskolázási és Oktatásszervezési Igazgatóság** érintett tanulmányi ügyintézőjének e-mailben szükséges jelezni a szorgalmi időszak 5. hetének végéig (az aktuális félévben 2024. március 15-ig) a GÉIK Dékáni Hivatalának e-mailben (mariann.komives@uni-miskolc.hu) történő egyidejű tájékoztatásával.